Tokioda 54 yil ichida birinchi marta noyabr oyida qor yog‘di

Yaponiya poytaxti Tokioda 54 yil ichida birinchi marta noyabr oyida qor yog‘di, deya xabar bermoqda “Korrespondent.net” NHK telekanaliga tayanib.

Birinchi noyabr qori 24-noyabr kuni mahalliy vaqt bilan 06:15 (Toshkent vaqti bilan 02:15)da shahar markazida qayd etildi. Bundan tashqari, qor Yokogama, Kofu, Utsunomiya, Mayebasi va Mito shaharlarida ham yog‘di.
Sinoptiklar fikriga ko‘ra, 25-noyabr, juma kuni ertalabgacha Tokioga ikki santimetrgacha qor tushishi mumkin, bu esa, o‘z navbatida, Yaponiya poytaxtidagi transport bilan bog‘liq vaziyat yomonlashishiga olib keladi.